Omubaka Christine Nakimwero Kaaya Omukyala ono yazaalibwa mu lukumi mu lwenda nsanvu mu mwenda. Munnabyabufuzi, omubaka wa Palamenti, era omukyala akiikirira Disitulikiti y’e Kiboga mu palamenti ya Uganda ey’ekkumi n’emu . Mmemba w’ekibiina ekya National Unity Platform. Mulwanirizi w’ekikula ky’abantu, ebyobulamu, obungi bw’abantu, n’obutonde bw’ensi. Nakimwero ye Minisita ow’ekisiikirize ow’amazzi n’obutonde bw’ensi era aweereza ku kakiiko ka Palamenti akavunaanyizibwa ku nkyukakyuka y’obudde n’akakiiko akavunaanyizibwa ku by’obugagga eby’omu ttaka mu palamenti ya Uganda ey’ekkumi n’emu. Nakimwero yazaalibwa mu Tawuni Kanso ey’e Bukomero mu Disitulikiti y’e Kiboga. Yasomera mu Saint Joseph’s Primary School e Mubende, Caltec Academy Makerere mu Kampala, ne Saint Kizito High School Bethany mu Disitulikiti y’e Mityana. Yatikkirwa mu yunivasite y’e Makerere ne ddiguli esooka mu by’okuddukanya obutonde bw’ensi. Alina ddiguli eyookubiri mu nkozesa y’ettaka n’enkulaakulana y’ebitundu. Nakimwero y’avunaanyizibwa ku bibira mu disitulikiti y’e Kiboga. Nakimwero yaliko omukwanaganya w’olukiiko lwa Palamenti olw’enkyukakyuka y’embeera y’obudde. Yali Ssentebe w’enkiiko za palamenti za Uganda amakumi abiri. Nakimwero mmemba ku kakiiko akalondeddwa ekitongole ekirwanirira obutonde bwensi ekya Green Climate Fund. Ye dayirekita w’ekibiina kya African Coalition on Green Growth. Nakimwero mmemba mu kibiina ekiteesa ku nkyukakyuka y’obudde ekya Uganda Climate Change Thematic Negotiation Group wansi w’enteekateeka y’ekibiina ky’amawanga amagatte ku nkyukakyuka y’obudde. Nakimwero mmemba mu kibiina ekigatta abakugu mu by’obutonde bw’ensi mu ggwanga, era atuula ku kakiiko ka Palamenti akavunaanyizibwa ku butonde bw’ensi n’ebyobugagga eby’omu ttaka. Nakimwero teyali mumativu n’ekiteeso kya gavumenti eky’okussaawo ttenda y’okuvuganyiza ku nkola eya “asooka y’atwala omukisa” ate ng’asaba layisinsi y’okunoonyereza nti tefaayo ku kikula ky’abantu era eyinza okulemesa abantu abalala abatali ba mugaso abatamanyi mawulire makulu bwe gatyo. Kino kyabaddewo Minisita w’eggwanga ow’eby’obugagga eby’omu ttaka, Peter Lokeris, nga musanvu Ogwekkumineebiri nkumi bbiri abiri mu gumu, bwe yayanjula ebbago ly’etteeka ly’ebyobugagga eby’omu ttaka erya Mining and Minerals Bill, eryali lisuubirwa okumala ebbanga mu kakiiko okulyekenneenya. Ebbago lino lyali ligendereddwamu kusazaamu tteeka lya byabugagga bw’omu ttaka, erya nkumi bbiri mu esatu eryali lifuuse ‘eritamala’ era ‘eritaliiko mugaso’ mu kukuuma n’okulongoosa eby’ebyobugagga bw’omu ttaka mu Uganda. Nakimwero y’omu ku bammemba ba Palamenti ya Uganda abaagaana ebbago ly’etteeka lya East African Crude Oil Pipeline Project erya nkumi bbiri mu kkumi na gumu. Yayanjudde alipoota y’abatono mu palamenti ku lwa Asinansi Nyakato, abakiise ku ludda oluvuganya gavumenti mu Palamenti ya Uganda gye baawakanya nti Ebbago lino teryekkaanyizibwa bulungi.